CELEX: 62017CN0614
Language: et
Date: 2017-10-24 00:00:00
Title: Kohtuasi C-614/17: Eelotsusetaotlus, mille on esitanud Tribunal Supremo (Hispaania) 24. oktoobril 2017 – Fundación Consejo Regulador de la Denominación de Origen Protegida Queso Manchego versus Industrial Quesera Cuquerella S.L. ja Juan Ramón Cuquerella Montagud

5.2.2018   
            
            
               ET
            
            
               Euroopa Liidu Teataja
            
            
               C 42/3
            
         Eelotsusetaotlus, mille on esitanud Tribunal Supremo (Hispaania) 24. oktoobril 2017 – Fundación Consejo Regulador de la Denominación de Origen Protegida Queso Manchego versus Industrial Quesera Cuquerella S.L. ja Juan Ramón Cuquerella Montagud
   (Kohtuasi C-614/17)
   (2018/C 042/05)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Kaebaja: Fundación Consejo Regulador de la Denominación de Origen Protegida Queso Manchego
   
      Vastustajad: Industrial Quesera Cuquerella S.L. ja Juan Ramón Cuquerella Montagud
   
      Eelotsuse küsimused
   
   
               1.
            
            
               Kas määruse nr 510/2006 (1) artikli 13 lõike 1 punktiga b keelatud seoste tekitamine peab toimuma tingimata niisuguste nimetuste kasutamise teel, mis on kaitstud päritolunimetusega graafiliselt, foneetiliselt või kontseptuaalselt sarnased, või võib see toimuda graafiliste tähiste kasutamisega, mis tekitavad seoseid päritolunimetusega?
            
         
               2.
            
            
               Kas juhul, kui tegu on geograafilist laadi kaitstud päritolunimetusega (määruse nr 510/2006 artikli 2 lõike 1 punkt a), ja samade toodete või sarnaste toodete puhul võib niisuguste tähiste kasutamist, mis tekitavad seoseid piirkonnaga, millega on kaitstud päritolunimetus seotud, käsitada määruse nr 510/2006 artikli 13 lõike 1 punkti b tähenduses seoste tekitamisena kaitstud päritolunimetusega, mis on lubamatu ka juhul, kui see, kes neid tähiseid kasutab, on tootja, kes asub piirkonnas, millega on kaitstud päritolunimetus seotud, aga kelle tooted ei ole selle päritolunimetusega kaitstud, sest need ei vasta muudele tootespetsifikaadis ette nähtud nõuetele peale geograafilise päritolu?
            
         
               3.
            
            
               Kas piisavalt informeeritud, mõistlikult tähelepaneliku ja aruka keskmise tarbija mõistet, kelle arusaamast peab liikmesriigi kohus lähtuma selleks, et kindlaks määrata, kas on tegu artikli 13 lõike 1 punktis b ette nähtud seoste tekitamisega, tuleb käsitada nii, et see käib Euroopa tarbija kohta, või tuleb mõista, et see käib üksnes selle liikmesriigi tarbija kohta, kus valmistatakse toodet, mis tekitab seoseid kaitstud geograafilise tähisega, või millega on KPN geograafiliselt seotud, ja kus seda toodet peamiselt tarbitakse?
            
         
      (1)  Nõukogu 20. märtsi 2006. aasta määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (ELT 2006, L 93, lk 12).